Odense Adresse-Contoirs Efterretninger, 1839-04-24
til en Anordning ang. Communalbestyrelsen i Kjøbenhavn. Committee: Bang, Prætorius, Ussing, Knudtzom- og Lindstorff. Blandt de besluttede Jndstillingspunkter kan udhæves: 1) at udkastets § 3 maa udgaae, og at der i dens Sted maa optages en Paragraph af omtrent følgende Jndhold: Kjøbenhavns Magistrat skal for Fremtiden bestaae af 1 Overpræsident, 3 Borgemestere og 6 Raadmænd, hvilke Poster alle skulle være lønnede. Overpræsidenten og Borgmestrene ville Vi selv udvælge, og forbeholde Vi os, af de 3 Borgemestere at udnævne een, som ikke har underkastet sig den, ellers til disse Poster befalede, juridiske Embedsexamen. Overpræsidenten og Borgmestrene vælges stedse paa Livstid. Hvad derimod Raadmændene angaaer, da udvælges disse med absolut Pluralitet af Borgerrepræsentanterne iblandt Borgerne, dog paa Vor allerhøieste Approbation. De vælges stedse kun paa 12 Aar, efter hvilken Tids Forløb de dog kunne vælges paany, og forsaavidt dette ikke skeer, have de Adgang til Pension af Byen efter de samme Regler, som gjelde for Statens Embedsmænd. De tre Raadmandsposter skulle være juridiske, og det saaledes, at der til dem kun kan vælges Mænd, der have underkastet sig den fuldstændige juridiske Examen med bedste eller i det mindste næstbedste Characteer og ere i Besiddelse af de andre Egenskaber, som nærmere maatte bestemmes, hvorimod de tre andre Raadmandsposter ere borgerlige, saa at der ved deres Besættelse ikke tages Hensyn til, om de Vedkommende have juridisk Examen. Da det for Tiden kun ere 3 Raadmænd i Kjøbenhavn, vil der strax blive at oprette een ny Raadmandspost, der tillægges samme Gage, som den yngste og er Raadmand nu har, og have Borgerrepræsentanterne, saasnart denne Vor Anordning er traadt i Kraft, og det første Valg af Repræsentanter har fundet Sted, dertil at udnævne en borgerlig Raadmand. Med Hensyn til de 5 andre Raadmands poster, da finder først nyt Valg Sted, naar nogen af de Mænd, der nu beklæde disse Poster, enten ved Døden eller paa anden Maade afgaaer, og bliver da ved de tvende første Vacancer at iagttage, at der i de Afgaaendes Sted vælges borgerlige Raadmænd, hvorimod senere den i ethvert Tilfælde ledigblivende Plads bliver at besætte med en juridisk eller en borgerlig Raadmand, eftersom Vacance finder Sted i den ene eller den anden Klasse. Det maatte iøvrigt bestemmes, at for det uformodede Tilfælde, at Overpræsidenten skulde finde, at en af Magistratens øvrige Medlemmer tagen Beslutning er enten stridende imod en bestemt Lov eller almeenskadelig, er han berettiget til, paa eget Ansvar at suspendere samme, hvorefter Sagen uopholdeligen bliver at indstille til Regjeringens Afgjørelse; - 2) at der ved Magistratens og Borgerrepræsentanternes eenstemmige Beslutning kan meddeles særdeles udmærkede Mænd, eller saadanne, som i en fortrinlig Grad have gjort sig fortjente af Staden, Æres=Borgerskab, der dog ikke skal give den Vedkommende nogen Medvirkning i Communal-Anliggenderne, ligesom han naturligviis er befriet fra alle borgerlige Forpligtelser: - 3) istedetfor Udkastets § 4: "Borgerrepræsentanterne skulle for Fremtiden frit og umiddelbart udvælges af alle i Overeensstemmelse med denne Vor Anordning dertil qvalificerede Borgere paa den Maade og i den Orden, som i det Følgende nærmere vil blive bestemt. Repræsentanternes Antal skal herefter være 36 istedetfor det nuværende Tal af 325. - 4) istedetfor Udkastets § 8. "De, der som Næringsbrugere have erhvervet Borgerskab, skulle dog ikke tage Deel i de Borgerne tilkommende Valg, med mindre de ved den sidst forelagne Ligning ere ansatte til i det mindste 5 Portioner Næringsskat, hvorimod de, der, i Medhold af 85, som Grundeiere have erhvervet Borgerskab, uden videre ere stemmeberettigede, forsaavidt ingen personlig Omstændighed herfor er i Veien. Alle, der ere valaberettigede, kunne ogsaa vælges til Repræsentanter, ligesom de og ere valgbare til de Raadmands poster, som i Medhold af 8 3 skulle besættes ved Valg af Borgerrepræsentanterne. Det halve Antal Borgerrepræsentanter (Forts.) bør altid bestaae af Grundeiere.